**FITOSANITARNA INSPEKCIJA – Izvještaj za septembar 2023**

**Unutrašnja kontola**

Fitosanitarni inspektori su u septembru vršili inspekcijski nadzor u oblasti zdravstvene zaštite bilja, nadzor u objektima: za proizvodnju, promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je i kontrola: zdravstvenog stanja bilja i praćenje štetnih organizama, prijava za proizvodnju u postupku sertifikacije sjemena i sadnog materijala, uslova za rasadnike, sredstava za zaštitu i ishranu bilja na fizičko-hemijske osobine, kvaliteta sjemena u prometu i uslova za njihovo skladištenje i čuvanje i uzorkovanje radi ispitivanja radioaktivnosti. U skladu sa Programom fitosanitarnih mjera za 2023. godinu u okviru posebnih nadzora nad štetnim organizmima vršeno je uzorkovanje radi utvrđivanja njihovog potencijalnog prisustva.

U izvještajnom periodu u unutrašnjoj kontroli izvršeno je ukupno 199 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 160 pregled;
* zakona o sadnom materijalu: 8 pregleda;
* zakona o sjemenskom materijalu: 7 pregleda;
* zakona o sredstvima za ishranu bilja: 3 pregleda;
* zakona o sredstvima za zaštitu bilja: 10 pregled; i
* zakona o bezbjednosti hrane: 11 pregleda.

Tokom navedenih inspekcijskih kontrola fitosanitarni inspektori uzeli su ukupno 67 uzoraka.

Zbog utvrđenih nepravilnosti inspektori su preduzeli upravne mjere i radnje, u skladu sa principom srazmjernosti, kojima se obezbjeđuje eliminisanje rizika.

**Kontrola uvoza i izvoza**

Fitosanitarni inspektori su u septembru vršili kontrolu prilikom uvoza hrane biljnog porijekla (voće, povrće, žitarice i ostale hrane biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u septembru izvršila pregled ukupno 2000 pošiljke (uvoz/izvoz) i to:

* 1400 pošiljki pri uvozu;
* 60 pošiljki u provozu;
* 487 pošiljki za izvoz;
* 41 pošiljki za reexport

i

izdato je 12 rješenja o zabrani uvoza i to: 9 rješenja o vraćanju pošiljki i 3 rješenje o uništenju pošiljki.

Ukupno je uzeto 381 uzoraka pri uvozu od čega je za 11 uzoraka laboratorijski utvrđeno da ne odgovaraju propisanim zahtjevima.

U septembru, labaoratorijski je ispitano 27,21 % pošiljki iz uvoza.

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima sprječeno je stavljanje na tržište 141.862,00 kg proizvoda iz uvoza i to:

* **vraćanje pošiljki**: 2 pošiljke hrane za životinje u količini od 48.900,00 kg, 1 pošiljka limun u količini od 21.104,00 kg, 1 pošiljka kornišona u količini od 1.786,00 kg, 2 pošiljka paradajza u količini 10.774,00 kg, 1 pošiljka krastavca u količini od 2.229,00 kg, 1 pošiljka grožđa u količini od 8.298,00 kg, 1 pošiljka hrane za životinje u količini od 23.900,00 kg;
* **uništenje pošiljki**: 1 pošiljka nektarina u količini od 2.700,00 kg, 1 pošiljka banana u količini od 19.591,00 kg, 1 pošiljka hrane za životinje u količini od 2.580,00 kg;

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****(kg)** | **Neusaglašenost** | **Razlog** | **MDK****utvrđena** | **MDK****propisana** |
|  | 05.09.2023. | limun | 21.104,00 | nepotpuna dokumentacija | nepotpuna dokumentacija | / | / |
|  | 05.09.2023. | hrana za životnje | 2.580,00 | kvalitet  | sadrzaj celuloze | 10.8 | 7 |
|  | 09.09.2023. | paradajz | 8.270,00 | rezidue pesticida | chlortalonil | 0.13 | 0.01 |
|  | 18.09.2023. | paradajz | 2.504,00 | rezidue pesticida | clortalonil | 0.029 | 0.01 |
|  | 19.09.2023. | nektarina | 2.700,00 | rezidue pesticida | formetanat | 0.060 | 0.01 |
|  | 21.09.2023. | banana | 19.591,00 | rezidue pesticida | hlorpirifos | 0.025 | 0.01 |
|  | 25.09.2023. | hrana za životinje | 18.000,00 | alfatoksin b1 | alfatoksin b1 | 0.075-0.078 | 0.03 |
|  | 25.09.2023. | krastavac | 2.229,00 | rezidue pesticida | clorfenapira | 0.04 | 0.01 |
|  | 29.09.2023. | hrana za životinje | 25.000,00 | alfatoksin b1 | alfatoksin b1 | / | / |
|  | 29.09.2023 |  kornišoni | 1.786,00 | rezidue pesticida | folpeta | 0.092 | 0.03 |
|  | 29.09.2023. | grožđe | 8.298,00 | rezidue pesticida | kaptan | 0.097 | 0.02 |
|  | 29.09.2023. | hrana za životinje | 23.900,00 | deklaracija | istekao rok upotrebe | / | / |

**Kontrola izvoza**

Fitosanitarna inspekcija je pri izvozu izvršila pregled i izdala: 487 fitosertifikata za izvoz: brašna, merkantilnog krompira, stonog grožđa, borovnica, pečurki, ljekovitog bila, rezane drvene građe i hrane za životinje i 41 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 55.251,03 €.